
Könyvecskénk címében az , egzotikus" jelző szó szerint idegent, 
külföldit jelent. A Búvár Zsebkönyvek egyre növekvő sorozatában 
eddig csak a hazai és a környező országok hüllőiről olvashattunk, 
és néhány egzotikus fajról a Különös állatok c. könyvben. Most 
olyan csúszómászókkal ismerkedhetünk meg a színes képeket és a 
szöveget tanulmányozva, amelyek távoli tájakat, idegen földrésze- 
ket népesítenek be. Ugyanis a színben és formában oly gazdag hül- 
lők egész Földünkön megtalálhatók, kivéve a fagyos, északi és déli 
földrészek zónáit. Nagy elterjedési körüket talán éppen a könnyen 
változó s így jól alkalmazkodó testhőmérsékletük teszi lehetővé. 

Változó testhőmérsékletüknek három oka is van: egyrészt törzs- 
fejlődésük folyamán náluk még nem fejlődött ki a hőszabályozási 
központ, Másrészt keringési rendszerük motorja — még a 4 reke- 
szes szívű krokodiloknál is — az oxigénben dús artériás és a szén- 
dioxidban gazdag, elhasznált vénás vért keverten keringteti. Ezért 
a hüllők oxidációs anyagcsere-folyamatai lassúbbak. Végezetül a 
hüllőknek nincsenek hőszigetelő berendezéseik: hiányoznak a bőr 
alatti zsírpárnák rétegei, és köztakarójukon hiába keresünk olyan 
jól szigetelő, laza szerkezetű függelékeket, mint a madarak tollai 
vagy az emlősök szőrbundáját. 

Színruhájuk és színfoltozatuk tarkasága révén sokszor bámu- 
latosan beleolvadnak környezetükbe. olyannyira, hogy a gyanút- 
lan kiránduló csak az utolsó pillanatban vagy már későn veszi ész- 
re az előtte rejtőzködő hüllőt. A mérges kígyók ilyen esetekben 
nemegyszer halált vagy legalábbis súlyos tünetekkel párosuló ma- 
rásokat osztogatnak. 

A hüllők osztályának 4 rendjéből változatos csokorra valót mu- 
tatunk be: a felemás gyikot, a kaméleonokat, a végtag nélküli kí- 
gyókat, a robusztus krokodilokat és a teknősöket, 


1. Felemás- v. hidasgyik (Sphenodon punctatus). Ma márcsak Új- 
Zéland kisebb szigetein él. A maorik tuatarának — tüskéshátú- 
nak — hívják a fésűs háti taraja miatt. Egyedüli fennmaradt faj- 
ként képviseli a felemásgyikok rendjét (Rhynchocephalia), mert 
rokonsága már évmilliókkal előbb kipusztult. Élő kövületként 
emlegetik. Anatómiai felépítése hídként köti össze a kétéltűekkel 
és az őshüllőkkel, sőt még a madarakkal is. Bordái, mint a mada- 
raké: Y alakú horognyúlványokkal kapcsolódnak egymáshoz. Ha- 
si bordái is kialakultak, akárcsak a krokodiloknak. Dobhártyája 
nincs, viszont nagy, melegbarna szemén kívül fejtetői szeme is van. 
Hímje 65 cm-re is megnő, de igen lassan, mert még 50 éves kora 
után is növekedik, Nősténye kisebb, és tüsketaraja hiányzik. Csak 
20 éves korban válik ivaréretté. Decemberben maga ásta költő- 
üregébe rakja le 9-12 fehér héjú tojását. Ezekből csak 12-14 hó- 
nap múlva bújnak ki a kicsinyei, Nappal alszik, és napnyugta után, 
10-15 "C-on a legaktívabb. Rovarokat, gilisztákat, csigákat fo- 
gyaszt, de madárfiókákat is zsákmányol. A hidasgyikot a benn- 
szülöttek és a betelepített sertések igen megritkították. Ezért ke- 
rült a kiemelten védett fajok listájára. 


2. Tengeri gyik v. tengeri leguán (Amblyrhynchus cristatus). Ezer 
km-re Ecuador partjaitól, a vulkanikus Galápagos-szigeteken él 
ez azerős, zömök, gyikszabású tengeri hüllő, nemzetségének egyet- 
len képviselője. Hossza a 140 cm-t, súlya a 12 kg-ot is eléri. A sö- 
tét parti lávaköveken kisebb-nagyobb csoportokban napozik. Min- 
dig a víz közelében tartózkodik, mert legfőbb tápláléka a tenger 
aljzatát elborító növényzet. Megijesztve mégsem a vízbe menekül, 
hanem a parti sziklákon iparkodik háborgatójától minél távolabb- 
ra kerülni. Szaporodása még nem teljesen kikutatott. Tekinteté- 
bőlés egész megjelenéséből az őshüllők világa tükröződik. Acélos, 
szürkészöld színe az életkorával és a vedléseitől függően változik, 
meg a bibircspikkelyzetére települő zöld, kék és barna tengeri al- 
gáktól. 

I. tábla 


1. Csodagekkó (Teratoscincus scincus). A gekkók lábujjain — az 
élőhelyüktől függően — különféle bőrfüggelékek: lemezkék, le- 
benykék alakultak ki a karmuk mellett. A 20 cm-re megnövő cso- 
dagekkónál, minthogy az ázsiai homoksivatagok lakója, , homoki 
úszóhártyák", vagyis apró, tarajszerű pikkelyszegélyek fejlődtek 
ki. Így a laza homokon is könnyen utoléri az éjszaka mozgó fürge 
rovarokat. Nagy segítségére van még ebben függőlegesen metszett 
szembogara, mely kitágulva a gyenge fényben is jó látást tesz lehe- 
tővé. Érdekes, hogy csalogató cirpelő hangot is tud adni izmos far- 
ka megnagyobbodott pikkelyeivel, Ha váratlan látogató lepi meg, 
kobaltkék, barna sávos hátát felpúposítja, hogy nagyobbat mutas- 
son: így szeretné elijeszteni háborgatóját. 


2. Madagaszkári pávaszemes gekkó (Phelsuma guadriocellata). 
Alig 12 cm hosszú ez a karcsú, üde lombzöld gekkócska. Ujjhegyei 
tapadóléces korongban végződnek. Ezeknek meg hegyes karmai- 
nak segítségével pillanatok alatt ágról ágra szökellve, a szomszédos 
fára átugorva eltűnik, ha valamely szemfüles lomblakó sikló a fo- 
gát feni rá. Rovarélelmét a melegen tűző napfényben nyüzsgő ízelt- 
lábúak közül válogatja. Zöld villanásként veti magát a kiszemelt 
áldozatára, mely nagyra tátott szájában hamar eltűnik. Nősténye 
fehér, borsószemnyi tojásait kettesével ragasztja a farepedések 
zugaiba, 


3. Tokee (Gekko gecko). Délkelet-ázsiai elterjedésű ez az erős gek- 
kófaj. 35 cm-es izmos teste vaskos karmokkal felfegyverzett ta- 
padólemezes ujjaival a sima falakon, akár a terrárium üvegfalán is 
ügyesen mozog fel- vagy lefelé. Éjszakai faj és igen bátor jószág. 
Ha valaki feléje közeledik, nem ijed meg, hanem hatalmas száját 
nagyra tátja, s ha kell, akár harapással is védekezik. Fogságban 
könnyen és jól szaporítható. Méretének megfelelően a nagyobb 
rovarokat, tücsköket, sáskákat is könnyűszerrel lenyeli. 

II. tábla 


1. Levélfarkú gekkó (Phyllurus cornutus). 30 cm-es hosszával 
Ausztrália legtermetesebb gekkója. A délvidéki őserdők lakója. 
Fán élő faj. Legszembetűnőbb rajta a levél vagy néha gitár alakú 
farokkiképződése. Ez egyrészt tartalék zsíranyagok tárolója, más- 
részt megtévesztésre is szolgál. Gyakorlatlan támadója az első pil- 
lanatban nem is veszi észre, hogy melyik végén hordja leendő zsák- 
mánya a fejét. S ez a tétovázó pillanatnyi késlekedés már elég ar- 
ra, hogy a levélfarkú a fakéreg repedései vagy az odú szájadékán 
át elmenekülhessen. Mert ha szorongatott helyzetéből csak egy fa- 
rokhossznyi utat nyer, nehéz dolga van a siklónak, ha el akarja 
kapni. 


2. Ékszergekkó (Diplodactylus elderi). Ausztrália óriási kiterjedé- 
sű pusztaságain gyakran elburjánzik egy tüskés növény, a Triodia, 
amelyet , sündisznó"-nak becéznek. Nagy, bokornyi csomói alkal- 
mas búvóőhelyei az ékszergekkónak is. De számos rovarfaj is ezek 
árnyéka alá menekül, s ezzel egyszersmind a gekkónak is igen vál- 
tozatos étrendet biztosít. Persze az ékszergekkónak az élete 
sem olyan túlzottan nyugodt, mert számos kígyó is azoknak a 
, Sündisznóknak" az árnyékában talál menedéket a tűző napsuga- 
rak elől. 


3. Zsírfarkú fagekkó (Oedura robusta). Dél-Ausztrália lankás, 
fákkal borított vidékein él. Testhossza mindössze 18 cm. Ha moz- 
dulatlanul lapul a fakéreg repedéseiben, jó szem kell ahhoz, hogy 
észrevegyük. A fakérgek zugaiban rejtőző rovarokra vadászik, és 
fölös tápanyagait a , zsírfarkában" raktározza a szűkebb hetekre- 
hónapokra. Zsírpárnáktól erősen feldagadó farka sokszor a tes- 
tének kétharmadát is meghaladja, de fürgeségében mindez nem 
akadályozza. Esős, szűkös időszakok alatt ez a farki , éléskamrája" 
alaposan kiürül, és karcsúra lefogy. Alakoskodó, csendes életük 
csak a párválasztás idején válik élénkebbé, amikor a hímek egy- 
egy nőstény megszerzéséért alaposan megkergetik egymást. 

1. Lepkeagáma (Leiolepis belliana). Hátsó-India déli tájain él ez 
a pompás színezetű, 50 cm-es nagy gyikszabású hüllőfaj. Függőle- 
ges járattal induló rejtekét maga ássa, és ezekben a lyukakban él a 
párjával együtt. Ha sikerülne ilyen ragyogó színekben tündöklő 
hímet foglyul ejtenünk, bordáit szétfeszítve kiszélesítené testét, 
hogy tűzpiros oldalaival riogasson. Fakóbb és kisebb nősténye 
ilyesmire kevéssé mozgékony bordái miatt nem képes. Minden 
ízeltlábú, még a nagyobb termetű rovar és bogár is kedvenc cse- 
megéje. Nem veti meg a hímporos szárnyú lepkéket sem. 10-12 
fehér héjú tojását laza talajba ásott költőüregébe rakja le, és a nap- 
fény melegére bízza, 


2. Kurtafarkú gyík (Trachysaurus rugosus). Az északi partvidékek 
kivételével egész Ausztrália bozótos-füves területein rábukkanha- 
tunk erre a köpcös gyikfajra. Első pillantásra kissé zavarba ejt 
megjelenésével, mert mindkét testvégét vaskos fejnek vélhetjük. 
Szokatlanul lomha, állandóan álmosnak tetsző állatunk csak a fél- 
homályban, vadászat közben válik némiképpen mozgékonyabbá. 
Dc még mintha táplálkozni is lusta lenne. Pedig széles, kurta farka 
a fi tápanyagok tartalékolásáról tanúskodik. Elevenszülő, és a 
kigyókhoz hasonlóan, bőrét csaknem egészben vedli le. Fogságban 
könnyen tartható. 


3. Tüskésfarkú gyik (Uromastyx acanthinurus). Észak-Afrika és 
Délnyugat-Ázsia nagy homokkősivatagjainak lakója. A bennszü- 
löttek röviden csak , dabb"-nak hívják. Termete a 60 cm-t is meg- 
haladhatja. Éles és kemény faroktüskéi könnyen felvérzik a gya- 
korlatlan gyűjtő kezét, mert elfogásakor erőteljes farokcsapások- 
kal védekezik. Harapása is fájdalmas, és amit egyszer megfogott, 
nemigen engedi el. Elsősorban növényevő, de különösen a növen- 
dék korúak szívesen elfogják a sivatagban élő rovarokat is. Fog- 
ságban csak kevés terraristának sikerül hosszabb ideig tartani. 
Akadnak rőtes színű példányai is. Tojásainak száma 20 is lehet, 

1. King gallérosgyikja (Chlamydosaurus kingii). Facsoportokkal, 
bokrokkal tarkított füves térségeken él Északkelet-Ausztráliában 
és Új-Guineában. Teljes hossza a 80 cm-t is elérheti, ebből 55 cm 
karcsú farkára esik. Nyaka két oldalán jól fejlett gallérját a torok- 
tájról sugaras elrendezésű porcos lécek támasztják, és ezeket iz- 
galmi állapotban ernyőként szétfeszíti. Nemcsak riasztásra jó ez a 
hatalmas gallér, hanem , élő radarként" összegyűjti és felerősíti ve- 
le a távolabbi hangokat is. Leginkább fákon tanyázik, de táplál- 
kozni gyakran lejár a füves talajra. Ha közben ember vagy állat 
meglepi, körgallérját szétnyitva nagy száját kitátja, és fogait a kö- 
zeledőre vicsorítja, Majd két lábra állva sebesen eliramodik, hogy 
a legközelebbi fa lombkoronájában elrejtőzhessen. 


2. Tobzosfarkú gyik (Cordylus cataphractus). 18 cm hosszú ez a 
dél-afrikai gyikfaj, Testét és különösen a farkát igen erős, durva 
hegyes pikkelysorok borítják, ezért , érett" fenyőtobozra emlékez- 
tet. Sziklafüves lejtőkön él. Szereti a száraz meleget, vaskos pik- 
kelypáncélzata ugyanis jól védi a párologtatással járó kiszáradás- 
tól. Esők után persze hosszasan iszik, így bőven pótolja a hiányzó 
nedvességet, Földi lyukakban, sziklarepedésekben él, ahonnét na- 
gyon bajos előcibálni. Legfeljebb csak érdes farka marad a kezünk- 
ben. 


3. Gila (Heloderma suspectum). Nagyobb rokonával, a mexikói 
viperagyíkkal (H. horridum) Földünk egyetlen mérgesgyik-nem- 
zetségét képviseli az USA délnyugati államaiban. 60 cm hosszú, 
vaskos testét mintha rózsaszín és indigókék gyöngyökkel hímez- 
ték volna ki. Érdekes, hogy méregmirigyei az alsó állkapocsban 
helyezkednek el, és a toxin a méregfogak 5 oldalsó barázdáján jut 
az apró zsákmányállatokba. Marása emberre is veszélyes, de nem 
halálos. Augusztusban homokba ásott üregbe tojja 3—4 tojását. 
Éjszakai állat. Vadászata közben elfog minden rovart, gilisztát, 
békát, és megdézsmálja a földön fészkelő madárotthonokat is. 

1. Homloklebenyes baziliszkusz (Basiliscus plumifrons). Közép- 
Amerika vízparti galériaerdeiben él, a fák lombkoronái között 
Bár 70 cm hosszú, karcsú hüllő, észrevenni mégsem könnyű, mert 
a testét finom, lombzöld, apró pikkelyek fedik, és még kobaltkék 
foltok is tarkázzák. Így aztán a lombozat ablakain betűző napfény- 
foltok között nagyszerűen belevész a környezetébe. Nőstényének 
nincs homloklebenye, tarkósisakja és taraja is csökevényes. Ked- 
venc csemegéi a lombszöcskék és kabócák, de minden más egyéb 
ízeltlábút is bekebelez. Ha rejtett helyről sikerül megfigyelnünk va- 
dászatát, megbámulhatjuk, amint a kiszemelt hegedülő szöcskéjét 
— akár többméteres ugrással — nagyra tátott szájjal elkapja. 


2. Tüskés békagyik (Phrynosoma cornutum). Délkelet-USA és 
Mcxikó magasfelföldi napsütötte, homokos tájain él ez a testfel- 
építésében a varangyokra és gyikokra emlékeztető, zömök kis hül- 
lő. Ha megfogjuk, nem ellenkezik, csak amint kézbe vettük, 
tésül orrán és szemén vércseppeket hullat. Ha vigasztalón nagy fe- 
ji tüskekoszorúját simogatjuk, több centire vért lövell ki. Nyelve a 
szájpadhoz fekszik, és nem tudja kiölteni. Csakis lassú mozgású 
rovarokat képes elfogni, Elevenszülő: 10-12 fiat hoz egy-egy nyár 
elején a világra. Nappali állat, napszálltakor homokba ásva alusz- 
sza át az éjszakát. Veszély közeledtekor pillanatok alatt a homok- 
ba ássa be magát. Rovarokon él. 


3, Moloch v. bogáncshátú gyík (Moloch horridus). Megjelenése 
még furcsább, mint az előbbi távoli rokonáé. Délnyugat-Ausztrá- 
lia nagy kiterjedésű homoksivatagjainak a lakója. Ő is hangyákon 
és rovarokon él, de néha növényi táplálékot is fogyaszt. Lomha, de 
ha kell, futni is tud. Nagyon érdekesen ássa költőgödröcskéjét a 
tojásai számára: egyszerre használja egyoldali lábait. Hossza csu- 
pán 22 cm. Olyan ártalmatlan jószág, hogy még a tüskésen fejlő- 
dött pikkelypajzsai sem szúrnak, ha ügyesen vesszük a kezünkbe. 

1. Pusztai varánusz (Varanus griseus). 1,5 m-es hosszával mir a 
nagy varánuszok egyike. Marokkótól egészen Pakisztánig nyúlik 
az elterjedési területe. Igazi életterei a száraz és meleg füves-homo- 
kos és köves pusztaságok. Ha váratlanul meglepik, izmos farka se- 
gítségével akár az ember mellére vagy arcába ugrik. Hatalmas, dur- 
va karmaival nehezen gyógyuló sebeket ejthet. A rovaroktól kezd- 
ve a skorpiókig jól táguló torka révén elnyel minden kisemlőst és 
földön fészkelő madarat, madártojást. Húsát a pusztai beduinok 
ízletesnek tartják. Ötéves korában válik ivaréretté. Viszonylag 
kis méretű 15-20 tojását a homokba rejti, és a nap melegére bízza, 


2. Szalagos varánusz (Varanus salvator). 2,8 m-re is megnő, így a 
komodói sárkánygyik után hosszméretben ez a faj a , második he- 
lyezett". Az Indokínai-félsziget és a hátsó-indiai szigetek óriás- 
gyikja. Termeténél fogva nagyobb állatokat is legyűr és bekebelez. 
A kisemlősöket, gyíkokat, madarakat, de a rovarokat sem veti 
meg. Mindig a víz közelében, nagyobb fák ágai közt tölti a nap- 
palt. Itt lesi a zsákmányát, és ha megzavarják, vízbe veti magát, 
hiszen kiváló úszó is. A bennszülöttek nem kedvelik, mert a ba- 
romfiakat fosztogatja. Sikerült már fogságban is szaporítani. A 
szingálok , kabaragoyá"-nak hívják. 


3. Komodói sárkánygyik v. páncélos varánusz (Varanus komodoen- 
sis). Földünk legtermetesebb ma élő gyikszabású pikkelyes hüllője. 
A hím hossza eléri a 3 m-t, és a súlya 100 kg körüli. A nősténye 
egyharmadával kisebb. A Kis-Szunda-szigeteken : Komodón, Rint- 
ján, Floresen és Padaron él. Ezt a hatalmas hüllőt a herpetológia 
csak 1912-ben fedezte fel. Hallása gyenge, de szaglási központja, 
az ún. Jacobson-szerve fejlett. Ennek révén az elpusztult szarvast 
vagy vaddisznót már több száz méterről megérzi és felkeresi. Mo- 
hón tépi szét nagy cafatokra, melyek nagyra táguló torkán keresz- 
tül könnyen lejutnak az erősen tágulékony gyomrába. Élete még 
nem tökéletesen kikutatott. Kiemelten védett. 

VII. tábla 


1. Fischer kaméleonja (Chamaeleo fischeri). Kelet-afrikai elterjedé- 
sű faj. 50 cm-re is megnő, így a nagy termetű kaméleonok egyike. 
Orrán vaskos, durva bibircspikkelyekkel fedett és előreálló orr- 
nyúlványt visel, amelyet belül egy csontlemez merevít. Tojásrakó 
faj. Erdős vidékeken él, hiszen falakó. Hegyvidéken akár 3000 m 
tengerszint fölé is felhatol. Egész nap aktív, mert nagy termetéhez 
képest sok táplálékra van szüksége. A hőingadozást viszonylag jól 
tűri: így a hőmérséklet 28 "C-ról éjjelre lehűlhet akár 10 "C-ra is. 
Erős, 20 cm-re is kiölthető nyelvével nemcsak nagyobb termetű 
szöcske-, sáska-, tücsök- és kabócafajokat kaphat el, hanem meg- 
ragad vele kisebb méretű gyikokat is. Több alfaja ismeretes. Fog- 
ságban viszonylag jól tartható. 


2. Szalagos kaméleon (Chamaeleo lateralis). Az előző fajnak csu- 
Pán a felére nő meg ez a madagaszkári kaméleon. Szárazabb er- 
dők, facsoportok a kedvenc tartózkodási helyei, Nevét az oldalán 
futó barnával szegett fehér szalagcsikról kapta. A szájszélét borító 
Pajzsok is ragyogó fehérek, úgy tetszik, mintha nevettében a fog- 
sorát mutogatná. Nyugodt, zavartalan állapotban üde lombzöld, 
így aztán jó szem kell ahhoz, hogy a lombozatban észrevegyük. 
Pöndör farka sötéten gyűrűzött. A lombkoronák közt mozgó ro- 
varvilág nyújt számára terített asztalt. 


3. Parson nagy kaméleonja (Chamaeleo parsoni). 50 cm-t is elérő, 
nagy termetű kaméleon. Madagaszkár keleti felében, nedves er- 
dőkben él. Melegkedvelő, rovarevő faj, de a nagyméretű ízeltlá- 
búakon kívül az újszülött kisemlősöket is elfogja, és valószínű, 
hogy a madárfészkekből a frissen kikelt fiókákat is zsákmányul 
ejti. Könnyűszerrel megteheti, mert bunkósan megvastagodott 
nyelvvége nemcsak tapadós, hanem két ujjszerű nyúlvánnyal is 
rendelkezik. Fogságban könnyen tartható faj, mert nem válogatós 
jószág. 

1. Zöld leguán (Iguana iguana). Idehaza is tartják és sokan szeret- 
nék nevelni ezt a szép nagy gyikszabású hüllőt. Öreg példányai a 
két métert is megközelítik. Közép- és Dél-Amerika, az Antillák és 
Trinidad az elterjedési területe, Kuba szigetén gyakori. Kedveli a 
vízparti erdőségeket. Melegkedvelő: 24 és 30"C között érzi jól ma- 
gát. Mintegy 8094-ban növényevő, de különösen a növendék korú- 
ak sok rovart, madárfiókát, sőt egereket is esznek. Megdézsmálják 
a tojásos madárfészket is. Jól kúszik, úszik, és egyik fáról a másikra 
nagyokat ugrik. Éppen ezért nem is olyan könnyű elfogni kifejlő- 
dött példányait. Fogságba ejtve éles karmaival véresre karmolja a 
rabul ejtőjét, és farkával csípős ostorcsapásokat mér támadójára. 
Védett faj! 


2. Chuckwalla (Sauromalus obesus). Csukkvallának v. kukkvallá- 
nak is ejtik. Mintegy 45 cm hosszú. Kelet-Kaliforniában, Dél-Ne- 
vadában és Utah államokban honos, Otthona a meleg, száraz ho- 
mokkősivatag, Jól bírja a 35-38 "C-ot is. Növényeket és gyümölcs- 
féléket fogyaszt. A beköszöntő telet kotoréka mélyén, sziklarepe- 
désekben vészeli át, életműködéseit a minimálisra csökkentve. 
Ember közeledtével is ilyen sziklarésekbe, lyukakba menekül, és 
annyira felfújja laza pikkelyes bőrét, hogy alig lehet a rejtekéből 
előcibálni. Tojásrakó faj. 


3. Sivatagi tüskésleguán (Sceloporus magister). Az Amerikai 
Egyesült Államok délnyugati felében honos. 30 cm hosszúra nő 
meg. Sivataglakó faj, a talajba maga ásta kotorékban él. A kiszá- 
radástól vastag, tüskés pikkelyruhája védi meg. Ha esővíztócsához 
jut, mohón és hosszan iszik, így pótolja többhetes kényszerű szom- 
jazását. Tojásrakó faj, de egy-egy alkalommal csupán 2-3 tojást 
rak. A hímet már messziről felismerhetjük élénksárga oldalfolt- 
jairól és kékes hátpikkelyeiről. A nősténye kisebb, és fakóbb pik- 
kelyruhát visel. 

1. Vörösfarkú boa (Boa constrictor ortoni). A törzsalaknak ez a 
feltűnően díszes alfaja Dél-Amerika nyugati részében: Peru, Bo- 
lívia és Chile hármas határtalálkozója körüli területen honos. No- 
ha a folyók menti őserdők lakója, vízhez csak inni kúszik le. Für- 
deni legfeljebb a vedlés előtti napokban szokott, hogy elszaruso- 
dott , ingét" felpuhítsa. Az óriáskígyókra jellemzően nála is meg- 
találhatók a hátsó végtagok csökevényes csontjai, melyek a kloáka 
két oldalán egy-egy árpaszemnyi karomban végződnek. Eleven- 
szülő. Az újszülött kis kígyók 40-50 cm-esek, és apróemlősöket, 
kisebb madarakat zsákmányolnak. A felnőtt példányok — melyek 
a 4-5 m-t is elérhetik — már nyúlméretű aranynyulat (agutit), 
Pakát, galambot és lakott helyek körül estefelé a fákra felgaly- 
lyazott baromfi közül is el-elfognak párat. Ez utóbbi miatt nem 
kedvelik a bennszülöttek. A húsát megeszik. 


2. Anakonda (Eunectes murinus), A brazilok sucurijunak (ejtsd: 
szukurizsu v, szukurihu) hívják. Elterjedése az Amazonas óriási 
vízrendszerével esik egybe. Földünk ma élő leghosszabbra megnö- 
vő óriás vízi kígyófaja, A leghosszabb megmért példánya 11,28 m 
volt! Bár az ilyen hatalmas — több mint 50 éves — egyedei ma 
már egyre ritkábban kerülnek mérőszalag alá. Leggyakrabban a 
vízben tartózkodik, és ott vadászik. Pihenni, napozni a parti sá- 
sosban a homokos partra vagy sziklára, esetleg a víz fölé hajló 
öreg fa ágvillájára kúszik fel, Itt emészt, vagy lesben fekszik a víz- 
hez inni járó vízidisznókra, majmokra. Csak kivételes esetékben 
támad emberre vagy vízparton játszó gyerekre. 


3. Sárga v. kis anakonda (Eunectes notaeus). Jóval kisebb két má- 
zsás rokonánál, hiszen alig nő meg 3,5 m-re. Dél-Amerika déli ál- 
lamaiban: Bolíviában és Argentínában honos. Védett faj. Igazi ví- 
zikígyó, legkedvesebb tápláléka a hal. Halakon kívül a patkányo- 
kat, tengerimalacot fogyasztják szívesen. Fogságban igen szeliden 
viselkednek. Jól tenyészthetők, 


22 


1. Kockás v. recés piton (Python reticulatus). A ma élő legtermete- 
sebb szárazföldi óriás kígyófaj, mértek már 10,06 m-es példányát 
is. Több eset bizonyítja, hogy ember is áldozatául esett. Elterjedési 
területe a Maláj-félsziget és a hátsó-indiai szigetvilág. Nem csupán 
méretével, de fémesen csillogó fekete-sárga recézettel díszített pik- 
kelyruhájával is lenyűgöző ez az elővigyázatot parancsoló hatal- 
mas kígyófaj. Egyaránt elfog termetesebb emlősöket és madarakat, 
de találtak már gyomrában 2 és fél m-es szalagos varánuszt is, 
amely vele egy élettérben él. Tojásrakó, mint ahogy általában a 
pitonfajok. Érdekes, hogy tojásain , kotlik", mint a madarak, 
Egyszerre 70-nél is többet rakhat. A tojások halmát körülgyűrűzi 
és őrzi azokat. 


2. Szalagos tigriskígyó (Python molurus bivittatus). Dél-Kínától 
a Maláj-félszigeten át a Hátsó-Indiai-óceán nagy szigetein honos. 
Az elő-indiai törzsalakjától abban különbözik, hogy világosabb 
Pikkelyzetén a szabálytalan barna foltjait fekete szalag kerete- 
zi, innét ered az elnevezése, Hossza elérheti a 6 m-t is, Nyúlmé- 
retű emlősökön él. Fogságban tartott példányai között sok a ha- 
rapós, ezért pl. cirkuszi mutatványokra a szelidebb elő-indiai 
rokonát használják, Tojásain éppen úgy kotlik, mint előbbi hatal- 
mas rokona, A sérült vagy bepenészesedett tojásokat az alomból 
orrával elkülöníti: féltőn így vigyáz a többire, 


3. Asszala v. sziklapiton (Python sebae). A Szaharától délre, a tró- 
pusi Afrika óriáskígyója — 7,62 m-eset is fogtak már. Persze az 
ilyen hosszú, öreg egyedei egyre ritkábban kerülnek kézre. ,,Bál- 
ványkígyó"-nak is tartják a guineai partokon, ahol egy szekta pap- 
jai imádják és gondozzák apró templomaikban. Ma már — bár- 
mennyire nagy elterjedésű ez a szép rajzolatú bitonfaj — csak rit- 
kán akad össze vele az afrikai kutató. Ha keményen védekező assza- 
lával hoz össze a jó szerencsénk, befogásának maradandó fognyo- 
mait egész életünkön át viselhetjük a bőrünkön. Tojásrakó faj. 

1. Szivárványos boa (Epicrates cenchris). A simaajkú karcsú- 
boák nemzetségének a legragyogóbb képviselője. Az óriáskígyókra 
általában jellemző markáns ajakgödröcskék, amelyek a zsákmány 
testhőjének érzékelésére szolgálnak, e fajnál alig kivehetőek. 2 m-es 
csillogó rézvörös testét díszítő kékesfekete karikafoltjai a nap- 
fényben pompás szivárványszínekben tündökölnek. Hazája: Dél- 
Amerika, Costa Ricától Északkelet-Argentínáig és Paraguay. Táp- 
láléka a patkány méretű kisemlősök közül kerül ki. Mivel szívesen 
és sokat tartózkodik a fák ágai között, a faodvakból nemegyszer 
a denevéreket is zsákmányul ejti. 


2. Kutyafejű boa (Corallus caninus). Peru, Bolívia, Guayána és 
Brazíliának az Amazonastól északra eső erdős tájain honos ez a 
lombzöld, 2 m hosszú és csaknem mindig soványnak tűnő kígyó- 
faj. Ugyanis két oldalról kissé lapított törzséből a fehér csillagfoltos 
gerincél élesen előtűnik. Hasi oldala, mély ajakgödrökkel szabdalt 
arcorra és ajakpajzsai szép sárga színűek. Pöndörödő farkával kú- 
szás közben jól tud kapaszkodni az ágakon, ahonnét csak ritkánjön 
le a talajra. Ilyenkor szomját oltani vagy fürdés végett keresi fel a 
vizet. Főképpen madarakra és emlősökre vadászik. Ezeket sok- 
szor a fáról lógva kapja el, és az ágak között nyeli le. Kevés számú 
kicsinyét elevenen hozza a világra, melyek azonnal megkezdik ön- 
álló életüket. 


3. Homoki boa (Eryx jaculus). Rokonságát egyetlen fajként képvi- 
seli Európában a Balkán-félszigeten, Görögországban. Megtalál- 
ható még Kis- és Délnyugat-Ázsia meg Északkelet-Afrika ho- 
moksivatagjaiban. Ez az óriáskígyók törpéje alig nő meg 80 cm-re. 
Hátsó lábcsontjai nála is megtalálhatóak, mint óriás rokonainál. 
A homokpuszták és sivatagok lakója. Napkelte után felélénkül, és 
elfogja az apróbb rágcsálókat, kisebb termetű gyikokat, de a csigá- 
kat is elfogyasztja. Veszély esetén tompa arcorrával homokba ássa 
magát. A hőség elől is a homok alá menekül. Májusban párosodik. 

XII. tábla 


1. Virágos sikló (Elaphe moellendorffi). A valódi siklók egyik ele- 
gáns képviselője. Közép- és Dél-Kína meleg tájain honos, mind a 
lomb-, mind a bambuszerdőkben megtalálható. Két m hosszú kar- 
csú testével egyaránt fürgén mozog a talajon és a lombkorona 
szintjében. Tápláléka is éppen ezért igen változatos, mert fenn az 
ágak között kifosztogatja a madárfészkeket, odúkat, legyen azok- 
ban tojás vagy fióka. A talajon pedig a káros rágcsálók után még 
azok kotorékaiba is bebújik. Egy evésre akár 6-8 egeret is legyűr, 
s elkapja a fürge, gyors gyíkokat is. Tojásait a humusz és az avar- 
levelek közé tojja, és a Nap dajkáló melegére bízza, hogy két hónap 
múlva kikelhessenek a kicsinyei. 


2. Sárga amursikló (Elaphe schrencki). A távol-keleti nagy határ- 
folyamnak, az Amurnak mind a Szovjetunió, mind a Kína terüle- 
tére eső nagy vízrendszerének erdős vidékein él. Két méterre meg- 
nő, és hasonlít a nálunk is honos erdei siklónkra, csak nála az 
olajsárga pikkelyruháját még a háti oldalán sorakozó fekete gyű- 
rűk is tarkítják. Otthonosan siklik a cserjéken és a fákon éppúgy, 
ahogy a változatos erdei talajokon. Tápláléka is ezért olyan ha- 
sonló az előző fajéhoz, vagyis: kisemlősök, madarak, fiókák és 
tojások. 


3. Vörösfoltos gabonasikló (Elaphe guttata). Az Amerikai Egye- 
sült Államok délkeleti államaiban él, sík és dombvidéken, fenyő- 
és tölgyerdőkben, megművelt gabonaföldeken, akár a települések 
közelében is. Otthonra talál a kisemlősök, üreginyulak kotorékai- 
ban vagy a faodvakban egyaránt. Legfőbb tápláléka a mezei ege- 
rek és pockok fajai közül kerül ki leginkább. Tojásrakó, mint ál- 
talában az igazi siklók. Az újszülöttek pár napos egérfiókákat, az 
öregek már kamasz patkányokat is elnyelnek. Ritkán nő meg 1.5 
m-re. Ez az igen csinos sikló fogságban is könnyen tartható és 
szaporítható. 

XIII. tábla 


1. Mandarinsikló (Elaphe mandarina). Délnyugat-Kinában ho- 
nos. Idős példányai elérhetik az 1 m-t. Fekete-sárga tarkasága fel- 
tűnően csinossá varázsolja. S mégis az erdős-bokros terepen az 
árnyékfoltok és a napfény ablakréseinek a váltakozása miatt sok- 
szor csak akkor vesszük észre, ha megmozdul. De akkor már el is 
tűnik a lombok sátra mögött. Kisebb termeténél fogva az apró- 
emlősök közül is csak a kisebb méretűeket és a fiatalokat képes 
elnyelni. Érdemes lenne terráriumi tartását megkísérelni. 


2. Mexikói királysikló (Lampropeltis triangulum). Az USA dél- 
nyugati államaitól le Mexikón át egészen Yukatánig terül el az elő- 
fordulási körzete. Ez a siklófaj is csak egy méterig nő meg. Nem 
mérges, de a színezete és a mintázata miatt sokan összetévesztik a 
hasonló, de veszélyes korallkígyókkal. (I. a XVIII. táblát). Mexikó 
területén ugyanis azokból is több faj él. Ezért a turistáknak azt ta- 
nácsolhatjuk, hogy minden korallpiros tarka kígyót elővigyázatos- 
ságból mérges kígyónak tekintsenek, 


3. Tojásevő kígyó (Dasypeltis scabra). Arábia, Közép-Kelet- és 
Dél-Afrika bozótos és erdős vidékein él ez a 75 cm hosszú táplálék- 
specialista kígyófaj, Ormós pikkelyek alkotta ruhája vagy egyszínű 
sárgás, vagy szép barna foltsoroktól díszes. Szembogara hasíték 
alakú, ezért a kirándulók mérges kígyónak vélik. Pedig teljesen ár- 
talmatlan, és kizárólag madártojásokon él. Csakis a tiszta, még nem 
embrionálódott tojásokat nyeli el. A nyelés során előbb a tojás hé- 
ját a nyelőcsövét áttörő csigolyanyúlványokkal, ún. garatfogaival 
bereszeli, majd összeroppantja. Ezután kiissza a nagy tápértékű 
fehérjét és a sárgáját, aztán a tojáshéjat visszaköpi. Egy evésre akár 
4-5 galamb- vagy gyöngytyúktojást is képes elfogyasztani. Ter- 
ráriumban is jól tartható kígyófaj. 

XIV. tábla 


1. Rőtfarkú sikló (Gonyosoma oxycephala). A Maláj-félsziget és 
az indoausztrál szigetvilág mangróve- és bambuszerdeiben él. 
2 m-re is megnőhet. Éles haspajzsai és kemény pikkelyzete a kú 
szásban igen jól segítik. Tápláléka nagyon változatos, mert békák, 
gyikok és apróemlősök fajai közül válogathat, de nem veti meg a 
madártojást sem. Mint általában sok siklófaj, így ez is frissen be- 
fogva támadóan harapásokkal védekezik, de nem mérges faj. Ké- 
sőbb félénkségét elveszíti és gondozóját a terráriuma tisztogatása 
közben sem támadja meg. 


2. Hamis korallsikló (Erythrolamprus mimus). Hondurastól és 
Nicaraguától egészen Észak-Peruig nyúlik az elterjedési köre. A tró- 
Pusi erdők lakója. Mindössze 80 cm hosszú. Színtónusa és gyűrűs 
rajzolata miatt igen hasonlít a valódi korallkígyókra (lásd a XVIII. 
táblát!). Éppen ezért, ha rátalálnak vagy agyonverik, vagy mesz- 
szire elkerülik. Apró emlősöket, fiatalabb siklókat és kisebb gyiko- 
kat zsákmányol. Nem mérges siklófaj. 


3. Brazil hamiskobra (Cyclagras gigas). Brazilia, Kelet-Bolívia és 
Észak-Argentína a hazája ennek az erős, 2 m-nél is hosszabbra nö- 
vő hamissiklónak. Csillogó olajsárga és fekete rajzolatos pikkely- 
ruhája szinte negatívja a monoklis kobrának. Nevét is ezért kapta, 
mert első 8 bordapárját kobra módra képes szétfeszíteni, aPaj- 
zsot" képezve, s ilyenkor tarkója mögött a sárgás alapon a mo- 
noklis kobrára emlékeztető körrajzolat, a , monoklija" — feketén — 
jól előtűnik. Legyűr minden elibe kerülő kisemlőst, madarat, bé- 
kát, sőt még halászik is! Nem mérges sikló. Fogságban teljesen 
megszelídül, és jól tartható, de a napoztatás és a változatos táp- 
lálás létfeltétele. Védett faj. 

1. Mangrovesikló (Boiga dendrophila). A Maláj-félsziget és az i 
dosusztrál szigetvilág ún. hátulméregfogas, 2.5 m-es álsiklója. 
A malájok ulárburongnak hívják. Élete legnagyobb részét a faágak 
között tölti: ott vadászik és napozik, sőt ott is vedlik. Apróemlőst, 
madarat, siklót és gyíkokat ejt zsákmányul. Ezeket előbb hátsó 
helyzetű barázdás méregfogával lemarja, s csak miután a zsák- 
mányállat elpusztult, nyeli le. Ember közeledtére is támadólag, 
S alakban begörbíti a nyakát, és zavarója felé kap. Marása em- 
berre csak kivételesen válhat halálossá — például egyedi érzékeny- 
ség esetén -, ha nagyobb vénát ér. 


2. Hagymazöld ostorkígyó (Ahaetulla prasina). 1,5 m hosszú, igen 
karcsú, hátulméregfogas lomblakó álsiklófaj. Kelet-Himalájától 
az Indokínai-félszigetig és az indoausztrál szigetvilág a hazája. 


Karcsú megjelenését vékony nyakától jól elkülönül feje, megnyúlt 
arcorra és fekvő tégla alakú szembogara még csak fokozza. Kisebb 
gyíkokat, gekkókat, ritkán madárfiókákat is eszik. Mérgével előbb 
megöli zsákmányát, aztán kényelmesen elnyeli. A bokrok, cserjék 
ágait csak kivételesen hagyja el, mert még vízivás céljából is meg- 
elégszik a levéllemezek öbleiben összegyűlt esővízzel. Marása em- 
berre nem halálos. 


3. Macskakígyó (Telescopus fallax). Jugoszláviától le Görögor- 
szágon és a görög szigeteken át Máltán, Kis-Ázsiában és a Kauká- 
zusban honos. Idős példányai ! méteresek. Nevét a macskaszerű, 
metszett szembogara miatt kapta. Erdős-bokros területek, bozó- 
tos sűrűk, romtanyák, magányos házak és kőrakások zugaiban üti 
fel tanyáját. Főképpen a reggeli és esti órákban vadászik gyikokra, 
kisebb méretű gekkókra és egerekre, gyakran a háztetőkön és az 
ereszek alján. Egyesek szerint éppen ezért érdemelte ki a , macska" 
jelzőt. Hátulméregfogas kígyó, de emberre csak kivételesen — ép- 
Pen a barázdás méregfog hátsó helyzete miatt — válhat halálossá. 
Terráriumban jól tartható. 

1. Zöld mamba (Dendroaspis angusticeps). A trópusi Kelet-Afrika 
az elterjedési területe ennek a szép lombzöld, igen karcsú és na- 
gyon veszélyes mambafajnak. A mambák mind elölméregfogas, 
, eleven rugó"-szerűen gyors kígyófajok. A cserjék és fák lomboza- 
ta között nehéz észrevenni a mimikriző, rejtő színe miatt. A talajra 
csak ritkán jön le, mert még vizet is gyakran a levelek és ágak víz- 
gyűjtő öbleiből, üregeiből fogyaszt. A faágak között éli rejtett éle- 
tét, ahol madarakra és kisemlősökre vadászik. Még szerencse, 
hogy a zöld mamba nem olyan támadó természetű, mint alábbi 
rokonai. Tojásrakó faj. 


2. Jameson mambája (Dendroaspis jamesoni), A Kongó folyótól 
keletre, Uganda, Kenya és Tanzánia egyenlítői területeire esik az 
elterjedési köre. Mint előző rokona, ez ís meghaladja a 2 m-t. Ba- 
rázdás méregfogai a felső állcsont elülső részén helyezkednek el. 
Bozótos, fás szavanna az élőhelye. Leginkább a cserjék és fák ágai 
közt bukkanhatunk rá, mert csak apróemlősök után jön le a lomb- 
koronából, vagy amikor fürdeni és inni óhajt. Természetesen a to- 
jásait is az avarral borított laza talajra rakja. Marása villanássze- 
rűen gyors, és ha ellenszérum nincsen a közelben, legtöbbször ha- 
lálos kimenetelű. A mambák toxinjai között a nyúltagyi mozgató 
központokra ható neurotoxin van túlsúlyban, mely rövid időn be- 
lül légzés- és szívbénulást idéz elő. 


3. Fekete mamba (Dendroaspis polylepis). Az Egyenlítőtől délre, 
Afrika délkeleti országaiban él egészen Namibia és Botswana észa- 
ki tájainak bokros-fás, szavannás térségéig. Nevét nem a pikkely- 
zete színéről kapta, hanem arról, hogy ásítása közben jól látható 
füstösen feketés nyálkahártyája. 3,4 m-re is megnő. Villámlóan 
gyors a mozgása és szinte nyilalló a támadása. A fák ágai közül 
eleven rugóként veti magát a háborgatója nyakába, mar, és már 
el is tűnik. Találkozni vele és befogni tudni: a legférfiasabb él- 
mények egyike. Marása halálos. 

1. Sokgyűrűs korallkígyó (Micrurus frontalis). Délkelet-Brazília, 
Uruguay, Paraguay és Észak-Argentina erdős területeinek a lakó- 
ja. Mint valami csillogó színes kis korongokból fűzött nyaklánc, 
úgy pompázik ez a 80 cm hosszú, veszélyes mérgeskígyó. Barázdás 
méregfogai elülső helyzetűek. Marásának áldozatai, ha fajspeci- 
fikus ellenszérumhoz nem juthatnak idejében, mintegy 1094 
meghalnak. Kisebb méretű gyikokon és újszülött siklókon él. 
szaka vadászik. Tojásrakó faj. Napkelte után rövid ideig napozik, 
s aztán mohapárna vagy az avarszőnyeg alá húzódik pihenésre. 
Ilyenkor léphet rá az erdőt járó ember, de marását a csizma vagy 
az erősebb lábbeli kivédi. 


2. Vörösfejű krait (Bungarus flaviceps). Hátsó-Indiában és a na- 
gyobb indoausztrál szigeteken honos. Főként az erdős vidékeket 
kedveli. Piros vagy narancssárga feje és indigókék teste elbűvölő 
megjelenést kölcsönöz ennek a 2 m-es, elölméregfogas kígyónak. 
Apróemlősöket, gyíkokat és siklókat zsákmányol. Fogságba ejtve 
sokáig nem fogad el táplálékot, ezért kezdetben óvatosan kell 
mesterségesen táplálnunk. Testének keresztmetszete nem olyan 
háromszögletes, mint az alábbi rokonáé. Tojásrakó faj ez is. 


3. Pama v. gyűrűszalagos krait (Bungarus fasciatus). Dél-Kiná- 
tól az Indokinai-félszigeten át az indoausztrál szigetvilágig honos 
ez a 2 m-es, veszélyes mérgeskígyó. Gyűrűszalagjainak tónusa az 
olajbarnától a kékesfeketéig változhat. Kiálló gerincvonala miatt 
mindig soványnak tetszik. Az estszürkülettel kezd siklókra, gyi- 
kokra vadászni. Zsákmányállatai a krait marásától elpusztulva 
drótkeményre merevednek, így nyelés közben könnyebben és 
gyorsabban tudja a pama az áldozatára mintegy , ráhúzni" magát. 
Emberre nézve is veszélyes lehet a marása, ezért az ellenszérum 
beadása mielőbb szükséges. Tojásokkal szaporodik ő is, mint nem- 
zetségének valamennyi faja. 

1. Ureuszkígyó v. Kleopátra kígyója (Naja haje). Kapföld kivéte- 
lével Kelet-Afrika és az Arab-félsziget száraz szavannás területein, 
de leginkább a folyókat kísérő erdős bozótosok közelében talál- 
kozhatunk ezzel az 1,8 m hosszú kobrafajjal. Akadnak olajsárga 
alapon széles dióbarna örvgyűrűs alakjai is. Nevét onnét nyerte, 
hogy Kleopátra, ó-egyiptomi királynő ezzel a kobrafajjal végez- 
tette ki a számára nem kívánatos politikusokat és követeket, és a 
legenda szerint saját életének is egy ilyen kobrával vetett véget. 
Kairó terein a kígyótáncoltatók kedvenc mérgeskígyója. Marása 
halálos, az ellenszérum mielőbbi beadása feltétlenül indokolt! 


2. Pápaszemes kobra (Naja naja). Dél-Ázsiában, főként Elő-Indiá- 
ban honos, 2 m-es, igen veszélyes kobrafaj. A kobrák képesek 
az első 8 bordapárjukat szétfeszíteni, így a fejük mögött egy kiszé- 
lesedő , pajzsot" képeznek, melynek sötét pikkelyzetén világos 
sárgás , pápaszem", vagy alfajánál (Naja naja kaouthia) ,mo- 
nokli" körrajzolat válik láthatóvá. Így a testelejét felemelve 
számos állatfajt és a félénk embert erős sziszegés közben elriasztja. 
Főképpen apróemlősökön él. Lerakott tojásain őrködve , kotlik". 
Az indiai kígyótáncoltatók megcsodált , kenyérkeresője", De gaz- 
dája hiába töri ki elülső helyzetű barázdás méregfogait, mert újra 
kinőtt , pótfogaival" könnyen halálra marhatja őt vagy a segédke- 
ző fiát, rokonait. Védett faj. 


3. Királykobra (Ophiophagus hannah). Dél-Ázsiában és az indo- 
ausztrál nagy szigeteken él egészen Bali szigetéig. 5,5 m-es testével 
Földünk leghosszabb mérges kígyója. A trópusi erdők és a hegyi 
esőerdők az igazi hazája. Lehetőleg a vizek közelében él, és ott va- 
dászik siklókra. Tudományos neve is ezt fejezi ki: kígyóevő. Ha 
nem talál ártalmatlan fajokat, hát megeszi kisebb fajbéli társait is, 
vagyis kannibál. 40 tojását avar alá rakja, és őrködve kotlik fö- 
löttük. Egyetlen méregelvonáskor lefejtek tőle 5,6 mil mérget is! 
Így elhihető, hogy az indiai elefántot is képes elpusztítani. Védett. 


40 


1. Taipán (Oxyuranus scutellatus). Északkelet-Ausztrália legve- 
szedelmesebb elölméregfogas kígyója. Bokros, fás bozótosokkal 
tarkított, nagy kiterjedésű füves térségek az élettere. Hossza meg- 
haladja a 3 m-t. Marása ellen sokáig nem volt ellenszérum, min- 
den megmart ember és állat elpusztult. Ma már kiváló hatású el- 
lenszérumát gyártják. Kisemlősökkel és madarakkal táplálkozik. 
Tojásrakó faj. Érdekessége, hogy évenként — mint sok ausztráliai 
kígyófaj — két ízben, január és március hónapokban rakja le a to- 
Jjásait, akár húszat is. A támadékony kicsinyek kikelését a nap 
melegére bízza. 


2. Vöröshasú , fekete vipera" (Pseudechis porphyriacus). Elterje- 
dési köre Nyugat-Ausztrália területére esik. Így távoli hazája miatt 
sem téveszthetjük össze a hazai keresztes viperánk fekete színvál- 
tozatával, Igazi otthona mindig a mocsarak és vizek közelében ta- 
lálható. Mint a többi és nagyszámú ausztráliai mérges kígyófaj, 
ez is barázdás elölméregfogas. Marása, ha az ellenszérumos segít- 
ség késlekedik, gyakran halálos kimenetelű. Tápláléka igen válto- 
zatos, mert egyaránt zsákmányol a kisemlősök, madarak, hüllők 
és a kétéltűek közül, Elevenszülő, a fiainak száma 8-tól akár 40 is 
lehet, s az újszülöttek az öregekhez hasonlóan életveszélyes mará- 
sokat osztogatnak, 


3. Halálkígyó (Acanthophis antarcticus). Ausztrália déli felén, 
a végtelenbe nyúló szavannák füves térségein honos. Hossza mind- 
össze 80 cm. Kisemlősöket, földön fészkelő madarakat és gyíkokat 
zsákmányol, A nappal legnagyobb részét fűcsomók közötti mélye- 
désben napozással, pihenéssel tölti, S ha közben valamilyen meg- 
felelő zsákmányállat közeledik, villámgyors marással elejti, és 
mohón bekebelezi. Elevenszülő, mint az európai viperáink, s egy- 
egy tavaszon akár 20 kicsit is fialhat. Ezek az első vedlésük után 
máris önálló életet élnek. Marásuk legtöbbször halálos, ha ellen- 
szérum nincsen kéznél, 

1. Feketegyűrűs tengerikígyó (Laticauda colubrina). Ausztrália és 
az indoausztrál szigetvilág trópusi óceánjának parti, litorális öve- 
zeteiben él. Csak elvétve található Ausztrália déli partjainál. Sze- 
rencse, hogy erős és gyors hatású mérgét elsősorban a fürge tenge- 
ri halak zsákmányul ejtésére használja. Erre a gyors hatású mé- 
regre azért van szüksége, hogy a megmart halzsákmányukat a ten- 
ger hullámzása ne segíthesse elmenekülni. Legtöbb esetben elkap- 
ják és többé el sem engedik a kiválasztott zsákmányhalat. A für- 
dőző emberek és halászok iránt nem viselkedik támadóan. Még 
begyűjtője felé se harap. Csupán nászidőben agresszív. Száraz- 
földre csak a szaporítás idején jön ki. Elevenszülő. 


2. Evezősfarkú tengerikígyó (Laticauda laticauda), A Fülöp-szige- 
teket, Új-Guineát és Ausztráliát övező trópusi óceán vizeiben él. 
Előszeretettel keresi fel a partokat szegő, mocsarasodó mangrove- 
erdőket és a korallzátonyokat. Tudományos neve is utal a lapos 
és széles evezőfarka kiképződésére, amellyel az erős tengeri hullá- 
mok között is kiválóan boldogul. Elevenszülő. Gyorsan ölő mérge 
igen drága, és a gyógyszerpiacon keresett méreganyag. 


3. Barna tengerikígyó (Hydrophis elegans). Az Indiai-óceántól 
egészen az indoausztrál szigetvilágon át Ausztráliáig nyúlik óriási 
elterjedési területe. Szívesen felúszik a folyóvizek torkolatainak 
kevert, ún. brakkvizein át az édesvízi szakaszba, és gyakran tar- 
tózkodik a korallzátonyok meg a mangroveerdők langyos, mocsa- 
ras és halakban gazdag, de nehezen megközelíthető vizeiben is. 
Itt különféle halfajok rajaiból terített asztala van, és a védelme is 
biztosított. Mint minden valódi tengeri mérges kígyó, ez is elülső 
barázdás méregfogú és elevenszülő. Vagyis az ivadékok az anya- 
méh szarvaiban fejlődnek ki, és átlátszó amnion magzatburokban, 
vagy ha ez felreped, elevenen préselődnek a kloákánát anapvilágra. 

1. Érdes bozótvipera (Atheris sguamiger). A trópusi Nyugat- és 
Közép-Afrika bokros, fás bozótosaiban honos. 75 cm-re nő meg. 
Pikkelyeinek gerince — ormózata — igen érdes-durva, és ettől 
annyira felmerednek a pikkelyek, mint valami kiszáradt fenyőto- 
bozé. Nevét is ezért kapta. Bokrok, fák, cserjék ágai 
Kapaszkodó farkával jól biztosítja magát még erősebb szélbe: 
A talajra ritkán ereszkedik le, legfeljebb vízivás végett és nászidő- 
ben. Fán élő békák, gyíkok és kisebb termetű emlősök jelentik a 
táplálékát. Esős évszakonként 20 kicsit is fialhat. Rátalálni, az 
ágak szövevénye között meglátni nem könnyű. Ezért kevés kígyó- 
parkban látható. Marása veszélyes. 


t él. 


2. Orrszarvú vipera (Bitis nasicornis). Közép-Afrika trópusi erdős 
és szavannás vidékein él ez a rendkívül tarka, nagy viperafaj. Kar- 
vastag teste 1,3 m-re is megnő, Kedveli a folyók és állóvizek nyir- 
kos, meleg közelségét. Patkányméretű kisemlősökre és földön 
fészkelő madarakra vadászik. 15—20, szőnyegmintás kicsinyét — 
mint pár kivétellel minden viperafaj — elevenen hozza a világra. 
(Latinul: vivo — élek; paro — szülök.) Ezek vedlésük után szét- 
szélednek, és megkezdik önálló életüket. Változatos tarkaságuk 
miatt a sok lehullott levél és gizgaz között nehéz észrevenni őket. 
Az orrszarvú vipera marása halálos kimenetelű, ha nincs kéznél 
az ellenszéruma. 


3. Gaboni vipera (Bitis gabonica). Közép- és Kelet-Afrika szavan- 
nás és kisebb erdőfoltokkal borított területein él. Teste 1,8 m 
hosszú és combvastag. Ezzel a hatalmas méretével Földünk leg- 
termetesebb viperafaja. 4 cm hosszú, csöves méregfogaival, erősen 
kidomborodó méregmirigyeivel óvatosságra inti begyűjtőjét. Sze- 
rencsére viszonylag lomha természetű. 1 kg-os emlősöket is képes 
elnyelni, s alkalomadtán zsákmányul ejti a földön fészkelő ma- 
darakat is. Elevenszülő, egy-egy alkalommal 15—20 kicsit is vi- 
lágra hoz, ezek mindössze 40-45 cm-esek. 

1. Lándzsakígyó (Bothrops atrox). Mexikótól délre, a Kis-Antil- 
lákon át egész Dél-Amerika trópusi tájain honos. Törzse karvas- 
tag és 1.8 m hosszú. Esőerdőkben és a pampák füves térségein egy- 
aránt rábukkanhatunk. Egész nemzetségével az ún. gödörkésarcú 
kígyók közé tartozik. Ebben az arctáji gödröcskében membrános 
hőérzékelő helyezkedik el. Ennek segítségével, amikor beszagol 
egy kisemlős kotorékjáratába, megérzi, hogy otthon van-e a , há- 
zigazda", és érdemes-e bebújnia érte, Egyébként igen szapora ki- 
gyófaj, egyszerre akár 40-50 kicsit is fialhat. Marása igen veszé- 
lyes: Dél-Amerikában legnagyobb mértékben a lándzsakígyó fe- 
lelős a kígyómarások áldozataiért. 


2. Urutú v. félholdas lándzsakígyó (Bothrops alternatus). Brazilia 
déli felétől Észak-Argentina erdős-bozótos tájaiig előfordul. Tej- 
csokoládébarna pikkelyköntösét igen mutatós sárga színű orna- 
mentika diszíti, Kétméteres hosszával már a tekintélyes gödörkés- 
arcú kígyók közé tartozik. Marása éppen úgy, mint előző rokonáé, 
sok halálos áldozatot követelt abban az időben, amikor még nem 
volt ellenszéruma. Ma már kiváló hatású ellenszérumok és kristá- 
lyos ellenanyagok készülnek valamennyi fajuk ellen. Elevenszülő, a 
csinos újszülött kis kígyók sok terraristának szerezhetnének örömet, 


3. Néma csörgőkígyó (Lachesis muta). Nicaraguától Trinidadon át 
Dél-Amerika északi tájain él. A hűvösebb régiók, hegyvidéki és 
vízparti esőerdők a kedvenc tartózkodási területei. 3, 75 m-es hosz- 
szával és combvastag törzsével Földünk ma élő legnagyobb csi 
vesméregfogas mérges kígyója. Nevét onnét kapta, hogy nincs 
csörgője, farka csupán szarutüskében végződik, s ha vibrálva ráz- 
za, nem sok hangot ad vele. 4 cm-es méregfoga a csizmát is átüti 
Félnek is tőle: ha rátalálnak, inkább elkerülik, vagy agyonlöt 
Kígyófarmokon éppen ezért ritka, A Vital Brazil alapította Bu- 
tantán Intézetben 1906—1945 között 488, 489 mérges kígyó kö- 
zül csupán 42 példány volt néma csörgőkígyó, a , bozót mestere". 

1. Texaszi csörgőkígyó (Crotalus atrox). Az Amerikai Egyesült 
Államok délnyugati területein honos egészen Mexikóig. Több 
mint 2 m-re is megnő. A homokkősivatagok és kaktuszokkal be- 
nőtt pusztaságok lakója. Nemzetségének 87 faja és alfaja közül 
termeténél fogva ez a második legnagyobb csörgőkígyófaj. Táma- 
dékonysága miatt félnek tőle, mert az ő számlájára írható a halá- 
los marások legtöbbje. Viszonylag elég szapora, mert egy fialásra 
akár 30 kis ,csörgőt" is a világra hozhat. Marásával bejuttatott 
toxinjait a kristályos ellenanyagok vizes oldatával jól lehet közöm- 
bösíteni, de a bejuttatott emésztő enzimek hatását sokszor csak 
műtét révén lehet meggyógyítani. 


2. Feketefarkú erdei csörgőkígyó (Crotalus horridus atricaudatus). 
Elterjedése az USA keleti felére esik. Főként erdőkkel borított kö- 
zéphegyek az igazi hazája. Izmos, sötét farka végén fekete , csör- 
gőház" helyezkedik el, amely állandóan szarugyűszűket hoz létre. 
Ezek a gyűszűk egymásba kapcsolódva sorakoznak, és a farok rá- 
zásakor — másodpercenként 114-szer verődve össze — 50 m-re el- 
hallatszó, riasztó csörgő hangot adnak. Ettől a közelében legelő 
szarvas vagy bölény is elugrik: így mindketten megmenekülnek — 
az eltiprástól az egyik, az agyonmarástól a másik. 


3. Floridai gyémánt-csörgőkígyó (Crotalus adamanteus). Az USA 
délkeleti államaiban honos. Több mint 2.8 m-es hosszával és 
combvastag törzsével igazán imponáló. Méreteinél fogva a legha- 
talmasabb rattler, azaz csörgő, ahogy ott kint hívják. Ha farok- 
csörgője 7-8 harangocskából áll, akkor a leghangosabb a csörgé- 
se, ilyenkor 60 m-re is elhallatszik. Ezzel ijeszti el háborgatóját, 
legyen az félénk kiránduló vagy nagyobb termetű emlősállat. A 
hűvösebb idő beálltával lyukakba húzódik, ahonnét benzingőzt 
befújva űzik ki, és bőrhurkos bottal csípik nyakon. Kisnyulat, 
hörcsögöt, ürgét és földön mozgó madarat is elkap, és lemarva 
elnyeli őket. 

XXIV. tábla 


1. Cserepesteknős (Eretmochelys imbricata). A meleg tengerek la- 
kója. Hátpáncéljának hossza elérheti a 85 cm-t is, súlya pedig 
300 kg körüli. Szarupajzsai a hátsó szélükkel cserépzsindelyként 
egymásra borulnak. Kizárólag állati táplálékkal él: elfogja a hala- 
kat, rákokat és a puhatestűeket. Éppen ezért a húsát csak szegé- 
nyebb partmenti lakók fogyasztják. Elhagyatott száraz, homokos 
talajú parti szakaszokat keres fel, hogy pingponglabdányi tojá- 
sait — akár százat is — lerakhassa. A hát-és haspajzsaiból külön- 
féle dísztárgyakat készítenek. 


2. Levesteknös (Chelonia mydas). A forró égöv tengereiben él. 
Nagyobb az előző fajnál, mert páncélja a 110 cm-t is túlhaladhatja, 
és súlya a 450-500 kg-ot is eléri. Az Adria vizét csak eltévedt pél- 
dányai keresik fel. Tengeri növényekkel — mint a tengerfű (Zoste- 
ra marina) — él elsősorban, de néha elkapja a halat és rákot is. 
A húsából készült leves az ínyencek kedvenc étele. De nemcsak a 
húsát eszik, hanem meglesik a homokszigeteken a tojáslerakását 
is, és a tojásokkal teli költőgödreit ezerszámra kifosztják. Ezért 
számuk az utóbbi időben erősen megcsappant. 


3. Bőrteknős (Dermochelys coriacea). A Rák- és a Baktérítők kö- 
zötti tengerekben él. A 2 m-t is jóval meghaladó páncélhosszával 
és 600-800 kg-nál is nagyobb súlyával a ma élő teknősfajok leg- 
hatalmasabbja. A British Museumban őrzik egy 3,4 m hosszú pél- 
dányát! Páncélja mozaikszerűen elhelyezkedő bőrcsontokból áll, 
szarulemezei nincsenek. A csigolyái és bordái nem kapcsolódnak 
szorosan a páncélzatához. Öt hosszanti varratbordázata a hátpaj- 
zsát gerezdessé teszi. Nőstényei évente rejtett homokos partszaka- 
szokat keresnek fel tojáslerakás végett. A maga ásta gödörbe 
száznál is több tojást rak le egy-egy nőstény, míg a hím a partkö- 
zelben őrködik. Volt rá eset, hogy 12 férfit, akik a tengerbe visz- 
szatérő teknőst rabul akarták ejteni, majdnem a vízbe húzott. 
Mindhárom tengeri teknősfaj kiemelten védett. 


52 


XXV. tábla 


1. Csillagos teknős (Geochelone elegans). Elő-India keleti fele és 
Sri Lanka a hazája. 25 cm hosszú. A trópusi erdők lakója. Bár- 
mennyire feltűnően szép is a csonkakúpos, csillagdíszes hátpajzsa, 
ha mozdulatlan, alig vehető észre, annyira beleolvad élőhelyének 
növényzetébe. Jobban kedveli a vizet, mint a rokon teknősfajok. 
Különösen megélénkül az esős évszakban, ekkorra esik ugyanis a 
Párzása és a tojáslerakás ideje. A tojásokból kikelő féldiónyi ki- 
csinyek igen kedves kis jószágok. Szétszéledve máris önállóan él- 
nek, mint a szüleik. 


2. Dobozhátú teknős (Terrapene carolina). A Mississippi folyam- 
tól az Egyesült Államok keleti felében terül el az elterjedési köre. 
16 cm hosszú. A gerince fölött tompa él fut végig a hátpáncélján. 
A hímek szeme korallpiros, a nőstényeké barnásszürke. Igen gya- 
kori faj. A növényi táplálékon kívül feltűnően sok állati eredetű fe- 
hérjét is fogyaszt, így csigákat, gilisztákat, de még a partra vetett 
halakat is jóizűen megeszi. Kerüli az erős napfényt. Az estszürkü- 
lettel igen felélénkül; ha megzavarják — mint a legtöbb teknős- 
faj —, fejét és végtagjait teljesen behúzza a páncéljai közé, és ha- 
rapással is védekezik. 60 évig is elél. 


3. Elefántteknős (Chelonoidis elephantopus). Galápagos-óriástek- 
nősnek is hívják, mert a Galápagos-szigeteken él, és szinte szigeten- 
ként ismeretes egy-egy alfaja. Páncéljának hossza 110 cm, a súlya 
pedig 500 kg-nál is több. A sziget lávaköves bozótosai közt min- 
denféle zöldet elfogyaszt, legyen az akár szúrós kaktusz is. Nősté- 
nye októberben rakja le csaknem teniszlabdányi fehér tojásait, 
melyekből a kicsinyek 6-7 hónap múlva kelnek ki, az időjárástól 
függően. Kiemelten védett teknősfaj. A British Museum parkjában 
élt egy Matuzsálem-korú elefántteknős, melyet élő múzeumi leltári 
atárgyként" igazgató igazgatótól vett át. 

1. Vörösfülű ékszerteknős (Chrysemys scripta elegans). Az USA 
keleti felében és Dél-Amerika államaiban honos ez az édesvizek- 
ben élő és 45 cm-re is megnövő ragadozó ékszerteknős. Hazánk- 
ban több ezren is tartják, de sajnos sokan helytelen módon: csak 
hússal, lisztkukaccal, hangyatojással táplálják, s ezért angolkórban 
sok elpusztul közülük már tenyérnyi korban. Helyes tartási mód- 
juk: a 28 "C-os víz magassága a teknős hosszával legyen egyező. 
A vízből kiemelkedő szikla felett 25 W-os égő 7-19 óráig égjen. 
15 cm hosszúságig 2 naponként, 20 cm-től hetente 2 ízben, a 30 
cm hosszúakat hetenként csak egyszer etessük. Disznó- és marha- 
hússal sohasem, hanem 10 cm-es csontos, hazai kishalakkal, nyú- 
zott kecskebékával, egérrel és verébbel, Ezeket vékonyra szeletel- 
jük, és dobozban mélyhűtőben tárolhatjuk. Etetéskor vízben fel- 
Puhítva a csontos részeket törjük ütögetve össze, és finom szelet- 
kékre vágva etessük vele kedvenceinket műanyag tálban, május- 
tól napfény alatt, hogy a Ds-vitamin képződését biztosítsuk így. 
Ritkán vízicsigákkal és vízinövényekkel is kínáljuk meg őket. 
A hímeknek 6 év után a mellső végtagjukon a karmok hosszúra 
nőnek, és a farokrépájuk vastag, megnyúlt lesz. A 12 éves nősté- 
nyek 6-I1 tojást tojnak, belőlük nyirkos, 28 "C-os homokban 
2 hónap múlva kikelhetnek az 50 filléresnyi kis teknősök. 


2. Harapós alligátorteknős (Chelydra serpentina). Dél-Kanadától 
egész Ecuador államig nyúlik le az elterjedési területe. Édesvízi 
ragadozó ez a teknősfaj is. Páncélja 50 cm-ig is megnő, ha nagyobb 
medencében élhet, Szarupajzsai zsindelyszerűen egymásra boruló- 
ak. Hasi pajzsa kicsiny, kereszt alakú. Halakat, csigákat, vizima- 
darakat és emlősöket is zsákmányol, 


3. Lágyhéjú harapósteknős (Trionyx spiniferus). Dél-Kanadától 
egészen Észak-Mexikóig honos. 45 cm-re is megnőhet. Hátpáncél- 
ját lágy bőr fedi. Nyaka hosszúra kinyúlik, és gondozóját súlyosan 
megharaphatja. 

XXVII. tábla 


1. Mississippi alligátor (Alligator mississippiensis). Az USA dél- 
keleti államaiban él. Valamikor 6 m-es óriási példányai is voltak, 
de ma átlagos hossza csak 3-4 m, mert az öregeket kipusztították. 
Csukaorrú kajmánnak is hívják, arcorrának széles kiképződése 
miatt. Kártételeiért erősen üldözték, emiatt számuk annyira meg- 
fogyott, hogy a védett fajok listájára került. Állatkertek, intézmé- 
nyek tartják; tojásait 33 "C-os keltetőkben keltetik ki 2 hónap 
alatt. A kicsinyek szürkésfeketék és citromsárgán harántcsíkozot- 
tak, s máris harapósak. 


2. Pápaszemes kajmán (Caiman crocodylus). Észak-Amerikától 
Dél-Amerika szubtrópusi térségéig nyúlik a tenyészterülete. Hosz- 
sza 2-3 m közé esik. Múlt századi nagy egyedszáma ma már csak 
adatokból ismert. Sokat közülük élve is befognak intézetek és ter- 
raristák részére, több helyen pedig a bőripar céljaira farmokon te- 
nyésztik. 1,5-2 m-es példányait táskák, levéltárcák, cipők készi- 
tésére használják fel. Nevét a két szeme között ívelő, , pápaszem- 
nyereg"-re emlékeztető szarulécről kapta. 


3. Nílusi krokodil (Crocodylus niloticus). Afrikai elterjedése a Ní- 
lus vízrendszerétől a Fokföldig nyúlik, de Afrika egyéb vizeiben is 
megtalálható. Öreg példányainak hossza 6-7 m. Madagaszkári al- 
faja robusztusabb, hossza a 10 m-t is meghaladhatja. A Níluson 
hajóval utazók a partok csendesebb szakaszain mindenfelé ott lát- 
hatták a napozó hatalmas hüllőket. Kitátott szájukban ott szor- 
goskodtak a , krokodilmadarak" (Vanellus spinosus; Pluvianus 
aegyptius). Csőrükkel a krokodil nyelvére, ínyére tapadt piócá- 
kat szedték begyre. Ma már az ilyen idillikus állatképek egyre 
ritkábbak. Lúdtojásnyi tojásait a parti bozótosban sás- és avarle- 
vél halma közé rakja, és a kicsinyei kelésén szokatlan gondossággal 
őrködik. A kikelt 40-50 cm-es ivadékát óvatosan a fogai közé vé- 
ve, valamilyen biztonságosabb kis lbe hordja át, hogy megvéd- 
je a rokonsága zsákmányra leső mohóságától. 

XXVIII. tábla 


1. Bordás krokodil (Crocodilus porosus). Északkelet-Ausztrália 
édesvizeiben és a folyótorkolatok ún. brakkvizeiben él. Hatalmas 
krokodilfaj, 7 és 10 m-es példányai is kézre kerültek. Legfőbb táp- 
láléka a hal, de elkapja a vízimadarakat és a vízre inni járó emlő- 
söket, köztük a legelőn tartott háziállatokat is, mint például a ju- 
hokat és a borjakat. Az így megkárosított farmerek ezért erősen 
üldözik a krokodilokat. Számuk természetesen mindenfelé egyre 
csökkenőben van. 


2. Mocsári krokodil (Crocodylus palustris). Elő- és Hátsó-India, 
valamint a Szunda-szigetek édesvizeiben él. Mérték már 5,8 m-es 
példányát is. Minden vízben élő állat a zsákmányává válik, de még 
a vízre járó asszonyok és a parton játszó gyerekek sincsenek tőle 
biztonságban. Kisebb zsákmányait azonnal elnyeli, míg a nagyob- 
bakat a víz alatt, parti gyökerek közé rejtve érleli, Az esthomály- 
ban azután valamely csendesebb szigetre, partszakaszra húzza, és 
ott darabokra tépve szét elfogyasztja. Mint általában a krokodi- 
lok, ez is elnyel kisebb-nagyobb őrlőköveket is emésztés céljából. 


3. Gangeszi gaviál (Gavialis gangeticus). Elő-India nagy és mély- 
vizű folyamaiban, a Gangeszben, az Indusban és a Brahmaputrá- 
ban él. A hím 7, a nősténye 5 m-re nő meg. Ebből 1 m a megnyúlt 
ormányú fejre esik. Elsősorban halakkal táplálkozik, ezért a ha- 
lászok annyira üldözték és irtották, hogy ma már szinte csak meg- 
számlált példányai ismertek. Ezért Indiában, Pakisztánban, Ne- 
pálban és Bangladesben egyaránt kiemelt védelem alatt áll. Lúd- 
tojásnyi tojásait a nőstény avar közé, több szintben rakja le, s be- 
lőlük két és fél hónap múlva kelnek ki a kicsinyek. Tűhegyes fo- 
gacskákkal felfegyverzett állkapcsukkal két nap múlva már apró 
halakat zsákmányolnak. Ők még természetesen az emésztésük elő- 
segítése céljából csak apróbb kavicsokat nyelnek el. 

XXIX. tábla 

